[bookmark: _GoBack]Odluka o obrazovanju Međuresorske radne grupe za izradu analize o stalnim i privremenim radnim tijelima koje je obrazovala Vlada Crne Gore
Odluka je objavljena u "Službenom listu CG", br. 121/2023, 119/2024, 13/2025, 35/2025 - ispravka, 161/2025 i 69/2026.
Član 1
Obrazuje se Međuresorska radna grupa za izradu analize o stalnim i privremenim radnim tijelima koje je obrazovala Vlada Crne Gore (u daljem tekstu: Radna grupa), u sastavu:
1) mr Dragoljub Nikolić, generalni sekretar Vlade Crne Gore (u daljem tekstu: Vlada), predsjednik;
1a) Irena Vućić Popović, zamjenica generalnog sekretara Vlade, zamjenica predsjednika;
2) Nina Vujović, savjetnica generalnog sekretara Vlade, članica;
3) Jelena Krivokapić-Bojanić, rukovoditeljka Službe za pravne i opšte poslove u Generalnom sekretarijatu Vlade, članica;
4) Pavle Jokić, savjetnik generalnog sekretara Vlade, član;
4a) Marija Mihaljević, savjetnica generalnog sekretara Vlade, članica;
5) Irena Tišma, pomoćnica sekretarke Sekretarijata za zakonodavstvo, članica;
6) Nikola Marković, pomoćnik sekretarke Sekretarijata za zakonodavstvo, član;
7) Sandra Grubović, samostalna savjetnica u Sekretarijatu za zakonodavstvo, članica;
8) Tamara Ivković, načelnica u Direktoratu za državni budžet u Ministarstvu finansija, članica;
8a) Ana Srdanović, zamjenica zastupnika Crne Gore pred Evropskim sudom za ljudska prava u Strazburu, članica;
9) Jelena Dajević, samostalna savjetnica u Sekretarijatu za zakonodavstvo, sekretarka.
Član 2 
Zadaci Radne grupe su da pripremi analizu o aktima o obrazovanju privremenih i stalnih radnih tijela (savjeta, komisija, radnih grupa i sl.) koje je obrazovala Vlada, sa aspekta:
- ovlašćenja za obrazovanje navedenih radnih tijela;
- sastava tih radnih tijela; i
- zadataka, odnosno poslova za koje su obrazovana ta radna tijela.
Član 3
O izvršavanju zadataka iz člana 2 ove odluke Radna grupa dostavlja Vladi polugodišnje izvještaje.
Član 4
Radi obavljanja zadataka iz člana 2 ove odluke, Radna grupa može da traži podatke i objašnjenja od ministarstava i organa uprave.
Član 5
Predsjedniku, zamjenici predsjednika, članovima/icama i sekretarki Radne grupe pripada mjesečna naknada za rad u Radnoj grupi, u skladu sa članom 2 Odluke o kriterijumima za utvrđivanje visine naknade za rad člana radnog tijela ili drugog oblika rada („Službeni list CG”, br. 26/12, 27/13, 44/22 i 78/22).
Naknada iz stava 1 ovog člana isplaćuje se iz budžetskih sredstava organa na čiji predlog su predsjednik, zamjenica predsjednika, članovi/ice i sekretarka Radne grupe određeni.
Član 6
Administrativno-tehničke poslove za potrebe Radne grupe vrši sekretarka Radne grupe.
Član 7
Ova odluka stupa na snagu osmog dana od dana objavljivanja u "Službenom listu Crne Gore".
